**Ministru kabineta noteikumu ”Samaksas noteikumi valsts akciju**

**sabiedrībai “Ceļu satiksmes drošības direkcija” par deleģēto valsts pārvaldes uzdevumu izpildi” projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu “Samaksas noteikumi valsts akciju sabiedrībai “Ceļu satiksmes drošības direkcija” par deleģēto valsts pārvaldes uzdevumu izpildi” projekts (turpmāk – projekts) sagatavots:- izpildot *Ministru kabineta 2016. gada 14. novembra rīkojuma Nr. 678 “Par konceptuālo ziņojumu “Par valsts akciju sabiedrības "Ceļu satiksmes drošības direkcija" uzstādīto stacionāro fotoradaru darbības rezultātiem, priekšlikumiem par tehnisko līdzekļu (fotoiekārtu vai videoiekārtu) turpmāko izmantošanu un fotoradaru iegādes, uzstādīšanas un darbības nodrošināšanas finansēšanu””* (turpmāk – rīkojums Nr.678) 3.2.apakšpunktā doto uzdevumu – divu mēnešu laikā pēc grozījumu Ceļu satiksmes likumā pieņemšanas izstrādāt un iekšlietu ministram iesniegt noteiktā kārtībā Ministru kabinetā noteikumu projektu par samaksas kārtību;- saskaņā ar likumu “Grozījumi Ceļu satiksmes likumā) (pieņemts Saeimā 3.lasījumā 2017.gada 9.novembrī) 43.7 panta trešo daļu, kas paredz, ka “Ministru kabinets nosaka izdevumus, kas tiek segti Ceļu satiksmes drošības direkcijai saistībā ar šā panta pirmajā un otrajā daļā minēto valsts pārvaldes uzdevumu izpildi, kā arī to segšanas kārtību”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ceļu satiksmes likuma 43.7 pants “Pārkāpumu fiksēšana ar tehniskiem līdzekļiem, neapturot transportlīdzekli” nosaka, ka:- lai Valsts policija veiktu ceļu satiksmes uzraudzību, valsts akciju sabiedrība "Ceļu satiksmes drošības direkcija”(turpmāk – CSDD), pamatojoties uz deleģēšanas līgumu, kas noslēgts ar Valsts policiju, var nodrošināt tehnisko līdzekļu (fotoiekārtas vai videoiekārtas) (turpmāk – tehniskais līdzeklis) uzstādīšanu un to darbību pārkāpumu fiksēšanai, neapturot transportlīdzekli;- Valsts policija, lai piemērotu administratīvos sodus par pārkāpumiem, kas fiksēti ar tehniskajiem līdzekļiem, neapturot transportlīdzekli, transportlīdzekļu un to vadītāju valsts reģistrā apstrādā to informāciju, kas par attiecīgo pārkāpumu saņemta no tehniskajiem līdzekļiem, sagatavo protokolu–lēmumu un nosūta to personai, kurai piemērots administratīvais sods. Valsts policija ar CSDD var noslēgt deleģēšanas līgumu, kurā paredz, ka CSDD transportlīdzekļu un to vadītāju valsts reģistrā apstrādā to informāciju, kas par attiecīgo pārkāpumu saņemta no, sagatavo protokola–lēmuma projektu un nosūta to Valsts policijai izvērtēšanai un lēmuma par administratīvā soda piemērošanu pieņemšanai, bet pēc minētā Valsts policijas lēmuma pieņemšanas protokolu–lēmumu nosūta personai, kurai piemērots administratīvais sods, kā arī veic atsevišķas Latvijas Administratīvo pārkāpumu kodeksā noteiktās darbības, kas saistītas ar uzlikto naudas sodu izpildi;- Ministru kabinets nosaka izdevumus, kas tiek segti Ceļu satiksmes drošības direkcijai saistībā ar šā panta pirmajā un otrajā daļā minēto valsts pārvaldes uzdevumu izpildi, kā arī to segšanas kārtību. Ministru kabineta 2016.gada 8. novembra sēdē (prot. Nr. 60 56. §) tika izskatīts Iekšlietu ministrijas (sadarbībā ar Satiksmes ministriju) sagatavotais konceptuālais ziņojums “Par valsts akciju sabiedrības “Ceļu satiksmes drošības direkcija” uzstādīto stacionāro fotoradaru darbības rezultātiem, priekšlikumiem par tehnisko līdzekļu (fotoiekārtu vai videoiekārtu) turpmāko izmantošanu un fotoradaru iegādes, uzstādīšanas un darbības nodrošināšanas finansēšanu” (turpmāk – konceptuālais ziņojums), kas tika sagatavots, izpildot Ministru kabineta 2015.gada 2.jūnija sēdē (prot.Nr.27, 39.§, 3.punkts) doto uzdevumu. Konceptuālajā ziņojumā ietverti arī jautājumi saistībā ar Valsts kontroles finanšu revīzijas par Iekšlietu ministrijas 2015.gada pārskata sagatavošanas pareizību ietvaros veiktajā plānotajā pārbaudē konstatēto par pasākumam “Ceļu satiksmes pārkāpumu fiksēšanas tehnisko līdzekļu (fotoradaru) darbības nodrošināšana” piešķirto valsts budžeta līdzekļu izlietojuma, kā arī Valsts policijas un CSDD noslēgtā valsts pārvaldes uzdevuma deleģēšanas līguma atbilstību tiesību aktiem un politikas plānošanas dokumentiem (turpmāk - revīzija). Revīzijā tika konstatēts arī, ka nav skaidra finansēšanas kārtība (normatīvie akti nereglamentē izdevumu veidus un apmērus, kas būtu iekļaujami pakalpojuma izmaksās, ja pakalpojums ir valsts deleģēts uzdevums). Lai nodrošinātu Transporta nozares attīstības plānošanas dokumentos un Ministru kabineta pieņemtajos lēmumos noteikto mērķu sasniegšanu attiecībā uz ātruma pārsniegšanas uz autoceļiem kontroli un ekonomisku šim mērķim novirzīto valsts budžeta līdzekļu izlietojumu, Valsts kontrole Iekšlietu ministrijai sniedza arī ieteikumu veikt pasākumus, lai nodrošinātu, ka skaidri tiek noteikta tehnisko līdzekļu darbības finansēšanas kārtība no Valsts policijai piešķirtajiem valsts budžeta līdzekļiem. Ievērojot iepriekš minēto, Konceptuālajā ziņojumā sniegti arī priekšlikumi par iespējamiem risinājumiem, lai ieviestu Valsts kontroles ieteikumus, veicot finansiālās ietekmes un SVID analīzi. Rīkojumā Nr.678 noteikti atbalstītie identificēto problēmu risinājuma varianti, tajā skatā arī attiecībā uz:√ *samaksas apmēra noteikšanu* (atbalstīts 2.A modelis), kas paredz, ka:• izmaksās netiek iekļauta summa, kas atbilst CSDD tehnisko līdzekļu ikgadējam nolietojumam, piemērojot valsts pārvaldes iestāžu budžeta veidošanas pamatprincipus (ievērojot, ka tiek deleģēts uzdevums, ko var veikt arī pati valsts pārvaldes iestāde), kas neparedz ilgtermiņa valsts budžeta līdzekļu uzkrāšanu. Neskatoties uz to, ka CSDD nav tiešās valsts pārvaldes iestāde, summas, kas atbilst CSDD tehnisko līdzekļu ikgadējam nolietojumam, uzkrājums tiek veidots no valsts budžeta līdzekļiem. Pašlaik nav zināms, kad esošos tehniskos līdzekļus būs nepieciešams nomainīt (atjaunot) (plānots, ka tie darbosies 5 gadus, bet var tikt izskatīta iespēja pagarināt darbības termiņu līdz 7 gadiem), kā arī, kādi finanšu līdzekļi tam būs nepieciešami un kāds būs to avots (iespējams, tiks turpināta pašreizējā kārtība, ka tehnisko līdzekļu iegādei tiks novirzītas CSDD dividendes);• izmaksās tiek iekļauta plānotā peļņa 5% apmērā no tehnisko līdzekļu uzstādīšanas un darbības nodrošināšanas izmaksām;• izmaksās tiek iekļauta tā pievienotās vērtības nodokļa (PVN) daļa, kas netiek atgūta. CSDD ir tiesības aprēķināt atskaitāmo priekšnodokli, izmantojot proporciju par precēm un pakalpojumiem, kas saistīti ne tikai ar deleģēto valsts pārvaldes uzdevumu, ja nav iespējams nodrošināt atsevišķu šo preču un pakalpojumu uzskaiti;√ *deleģēto uzdevumu apmaksas kārtību* (atbalstīts 1.modelis), kas paredz, ka:- deleģēto uzdevumu apmaksa veicama, izmantojot “vienības cenu” (vienas radardienas izmaksas); - ņemot vērā valsts pārvaldes deleģētā uzdevuma īstenošanas prognozētās izmaksas, tehnisko līdzekļu skaitu un plānoto darbības dienu (radardienu) skaitu, ir iespējams aprēķināt vienas radardienas izmaksas;- par vienu radardienu uzskatāms laiks, kad vienas diennakts laikā tehniskais līdzeklis darbojies 16 stundas. Visiem nepieciešamajiem izdevumiem jābūt iekļautiem izcenojumā, ko apstiprina Ministru kabinets;- apmaksas kārtība ir šāda:• Valsts policija veic CSDD samaksu par deleģēto uzdevumu izpildi, nepārsniedzot Ministru kabineta 2014.gada 29.jūlija rīkojumā Nr.382 “Par Iekšlietu ministrijas ilgtermiņa saistībām ceļu satiksmes pārkāpumu fiksēšanas tehnisko līdzekļu (fotoradaru) darbības nodrošināšanai” (turpmāk – rīkojums Nr.382) noteikto apmēru, reizi mēnesī par iepriekšējo mēnesi saskaņā ar CSDD sagatavotu rēķinu. Samaksas apmēru aprēķina, reizinot rīkojumā Nr.382 noteiktās vienas radardienas izmaksas ar faktisko radardienu skaitu attiecīgajā mēnesī;• CSDD par katru ceturksni un kopumā par saimniecisko gadu iesniedz Valsts policijai pārskatu par piešķirtās dotācijas izlietojumu (kases izdevumi), ņemot vērā rīkojumā Nr.382 noteiktos izdevumu veidus un to apmēru. Atsevišķi tiek iesniegts pārskats par deleģēšanas līgumā noteiktajiem sasniegtajiem rezultātiem un rezultatīvajiem rādītājiem.• Ja pēc CSDD pārskata par izdevumiem saņemšanas tiek konstatēts, ka tajā norādītie kases izdevumi, kas segti no dotācijas, bija mazāki, nekā par attiecīgo ceturksni pārskaitītā dotācija, Valsts policija turpmāko mēnešu maksājumu samazina par attiecīgo summu. • CSDD veic atsevišķu grāmatvedības uzskaiti par Valsts policijas piešķirtās dotācijas izlietojumu. • Iekšlietu ministrijas iekšējā audita struktūrvienība veic CSDD iepriekšējā gadā veikto izdevumu atbilstības pārbaudi.  √ *normatīvā regulējuma pilnveidošanu* (atbalstīts risinājuma 1. variants, bet (līdz risinājuma 1. varianta ieviešanai - risinājuma 3. variants).- normatīvā regulējuma pilnveidošanai bija nepieciešams veikt grozījumus [Ceļu satiksmes likumā](http://likumi.lv/ta/id/45467-celu-satiksmes-likums), papildinot 43.7 pantu “Pārkāpumu fiksēšana ar tehniskiem līdzekļiem, neapturot transportlīdzekli” ar trešo daļu un paredzot, ka Ministru kabinets nosaka CSDD izdevumus, kādi tiek segti par šī panta pirmajā un otrajā daļā minēto valsts pārvaldes uzdevumu izpildi, kā arī to segšanas kārtību. Pēc grozījumu pieņemšanas nepieciešams izstrādāt un pieņemt attiecīgus Ministru kabineta noteikumus. Pārejas periodā līdz attiecīga regulējuma spēkā stāšanās ir veikti attiecīgi grozījumi Ministru kabineta 2014.gada 29.jūlija rīkojumā Nr.382 “[Par Iekšlietu ministrijas ilgtermiņa saistībām ceļu satiksmes pārkāpumu fiksēšanas tehnisko līdzekļu (fotoradaru) darbības nodrošināšanai](http://likumi.lv/ta/id/267942-par-iekslietu-ministrijas-ilgtermina-saistibam-celu-satiksmes-parkapumu-fiksesanas-tehnisko-lidzeklu-fotoradaru-darbibas-nodros...)” (Ministru kabineta 2017.gada 3.janvāra rīkojums Nr. Nr. 3 un 2017.gada 13.septembra rīkojums Nr.503), paredzot tajā arī šādu samaksas kārtību CSDD:- samaksas apmēru par tehnisko līdzekļu uzstādīšanu un to darbības nodrošināšanu nosaka, ņemot vērā uzstādīto tehnisko līdzekļu skaitu, to darbības dienu skaitu (ja tehniskais līdzeklis ir darbojies vismaz 16 stundas diennaktī) un vienas tehniskā līdzekļa darbības dienas izmaksas;- samaksas apmēru par informācijas apstrādi transportlīdzekļu un to vadītāju valsts reģistrā, kas saņemta no tehniskajiem līdzekļiem, un protokolu-lēmumu projektu sagatavošanu un nosūtīšanu Valsts policijai nosaka, ņemot vērā viena protokola-lēmuma projekta sagatavošanas izmaksas (0,57 *euro*) un faktiski sagatavoto protokolu-lēmumu projektu skaitu;- samaksas apmēru par protokolu-lēmumu nosūtīšanu personām, kurām uzlikts administratīvais sods par pārkāpumiem ceļu satiksmē, nosaka, ņemot vērā faktiski nosūtīto protokolu-lēmumu skaitu, vienas vēstules sagatavošanas izmaksas (0,078 *euro*) un valsts akciju sabiedrības “Latvijas Pasts” noteikto attiecīgās vēstules nosūtīšanas pakalpojumu tarifu;- vienas tehniskā līdzekļa darbības dienas izmaksas nosaka šādā apmērā:• ceļu satiksmes pārkāpumu fiksēšanas tehniskajiem līdzekļiem, kas iegādāti 2015. gadā:√ līdz 2017. gada 31. decembrim - 30,60 *euro*;√ no 2018. gada 1. janvāra - 39,06 *euro*;• ceļu satiksmes pārkāpumu fiksēšanas tehniskajiem līdzekļiem, kas iegādāti 2016. un 2017. gadā:√ līdz 2017. gada 31. decembrim - 39,99 *euro*;√ no 2018. gada 1. janvāra - 48,25 *euro*;• ceļu satiksmes pārkāpumu fiksēšanas tehniskajiem līdzekļiem, kas iegādāti 2018. gadā, - 48,90 *euro*.(Detalizētus aprēķinus skatīt iepriekš minēto Ministru kabineta rīkojumu Nr.3 un Nr.503 (projektu) sākotnējās ietekmes novērtējumu ziņojumu (anotāciju) pielikumos). Atbalstītie problēmu risinājuma varianti pamatā tiek īstenoti plānotā finansējuma ietvaros, un izdevumu apjoms ir sabalansēts ar valsts pamatbudžeta ieņēmumu apjomu no naudas sodiem par pārkāpumiem ceļu satiksmē, kas fiksēti ar komersanta tehniskajiem līdzekļiem. Vienlaikus koncepcijā norādīts, ka tehnisko līdzekļu darbības rezultātā valsts pamatbudžeta ieņēmumiem no naudas sodiem būtu jāsamazinās, jo tehnisko līdzekļu ieviešanas mērķis ir pārkāpumu mazināšana un novēršana ceļu satiksmē.Ceļu satiksmes likuma 43.6 panta devītā daļa pieļauj protokolu–lēmumu un citu ar protokola–lēmuma izpildi saistīto dokumentu elektronisku nosūtīšanu personai, ja tā CSDD interneta vietnē ir reģistrējusies elektroniskajā e-pakalpojumu sistēmā un piekritusi paziņojumu saņemšanai elektroniski. Ar protokola–lēmuma izpildi saistītie dokumenti šī projekta izpratnē ir Latvijas Administratīvo pārkāpumu kodeksa (turpmāk – LAPK) 296.panta kārtībā sastādītais paziņojums personai, kura saukta pie administratīvās atbildības, bet nav veikusi naudas sodu apmaksu LAPK noteiktajā termiņā, par protokola-lēmuma nodošanu piespiedu izpildei tiesu izpildītājam.Pašreiz Valsts policijas amatpersonas, izpildot LAPK noteikto pienākumu, rakstveidā informē personas par lēmuma par administratīvā soda uzlikšanu nodošanu piespiedu izpildei tiesu izpildītājam (turpmāk – paziņojums), paziņojumus adresātiem izsūtot ar VAS “Latvijas Pasts” starpniecību. Tā, piemēram, par 2015.gadā Valsts policijas sastādītajiem 42 435 protokoliem-lēmumiem 2016.gadā tika sagatavots un pārkāpējiem nosūtīts 2471 paziņojums. Savukārt 2016.gadā sastādīti 97 257 protokoli-lēmumi jeb 2,3 reizes vairāk kā 2015.gadā. No tā prognozējams, ka 2017.gadā būs nepieciešams līdz divas reizes vairāk paziņojumu. Vienlaikus 2016.gada beigās/2017.gada sākumā uzstādīti vēl 24 tehniskie līdzekļi. 2017.gada ietvaros plānots uzstādīt vēl 20 tehniskos līdzekļus, bet 2018.gada ietvaros – 40 tehniskos līdzekļus. Līdz 2019.gadam būs uzstādīti jau 100 tehniskie līdzekļi. Bez tam, 2017.gadā tiks ieviesti 15 pārvietojamie fotoradari. Līdz ar to var prognozēt, ka nosūtāmo paziņojumu skaits ievērojami pieaugs.Valsts policija ir noslēgusi līgumu ar VAS “Latvijas Pasts”, lai nodrošinātu paziņojumu nosūtīšanu ar vēstuli. Pašreiz Valsts policija paziņojumus sagatavo, izmantojot CSDD uzturētajā transportlīdzekļu un to vadītāju reģistrā pieejamo informāciju.Meklējot veidu kā padarīt paziņojumu nosūtīšanas procesu efektīvāku, secināts, ka visefektīvāk tas būtu izdarāms, izmantojot CSDD resursus, proti deleģējot CSDD citu ar protokola–lēmuma izpildi saistīto dokumentu nosūtīšanu. Līdztekus Paziņošanas likumā noteiktajiem paziņošanas veidiem, Ceļu satiksmes likuma 43.6 panta devītā daļa nosaka, ka, ja persona CSDD interneta vietnē ir reģistrējusies elektroniskajā e-pakalpojumu sistēmā un piekritusi paziņojumu saņemšanai elektroniski, protokolu–lēmumu un citus ar protokola–lēmuma izpildi saistītos dokumentus minētajai personai nosūta elektroniski. Pēc CSDD datiem elektroniskajā e-pakalpojumu sistēmā ir reģistrēti 400 000 CSDD e-pakalpojumu lietotāji, kuriem jau šobrīd CSDD Valsts policijas vārdā varētu elektroniski nosūtīt paziņojumus par nesamaksātajiem tehnisko līdzekļu sodiem. Lai šādu procesu īstenotu, izdarīti iepriekš minētie grozījumi Ceļu satiksmes likuma 43.7 pantā, nosakot, ka CSDD nosūta ne tikai protokolus-lēmumus, bet arī citus ar protokola–lēmuma izpildi saistītos dokumentus personai, kurai piemērots sods.  ***Projekta mērķis*** ir noteikt skaidru un saprotamu valsts pārvaldes deleģēto uzdevumu finansēšanas kārtību no valsts budžeta līdzekļiem tehnisko līdzekļu jomā, nosakot konkrētus privātpersonai sedzamo izdevumu veidus, nosacījumus par piešķiramā finansējuma apmēru, kā arī piešķirtā finansējuma izlietojuma uzraudzību, ievērojot, ka valsts pārvaldes deleģētā uzdevuma izpildei nepieciešamie tehniskie līdzekļi tiek iegādāti par valstij izmaksājamo dividenžu daļu, kas ar atsevišķu Ministru kabineta lēmumu tiek novirzīta šo pamatlīdzekļu iegādei, un šie pamatlīdzekļi netiek izmantoti CSDD tiešo funkciju un uzdevumu izpildei. Projekts paredz: * noteikt izdevumus, kādi tiek segti CSDD saistībā ar Ceļu satiksmes likuma 43.7 panta pirmajā un otrajā daļā minēto valsts pārvaldes uzdevumu izpildi, kā arī to segšanas kārtību;
* noteikt, ka saistībā ar valsts pārvaldes uzdevumu izpildi Valsts policija CSDD sedz šādus izdevumus:

√ par tehnisko līdzekļu uzstādīšanas un to darbības pārkāpumu fiksēšanai, neapturot transportlīdzekli, nodrošināšanu, paredzot konkrētus izdevumu veidus, kas tiek ņemti vērā, aprēķinot vienas tehniskā līdzekļa darbības dienas izmaksās (ar CSDD darbību saistītie izdevumi; izdevumi, ko CSDD sedz ārpakalpojuma sniedzējiem; plānotā peļņa piecu procentu apmērā no iepriekš minēto izmaksu kopsummas);√ par informācijas, kas par attiecīgo pārkāpumu saņemta no tehniskiem līdzekļiem, apstrādi transportlīdzekļu un to vadītāju valsts reģistrā, Ceļu satiksmes likuma [43.6 panta](https://likumi.lv/ta/id/45467-celu-satiksmes-likums#p43.6) sestajā daļā minētā protokola–lēmuma projekta sagatavošanu un tā nosūtīšanu Valsts policijai izvērtēšanai un lēmuma par administratīvā soda piemērošanu pieņemšanai, bet pēc minētā Valsts policijas lēmuma pieņemšanas protokola–lēmuma nosūtīšanu likuma [43.6 panta](https://likumi.lv/ta/id/45467-celu-satiksmes-likums#p43.6) astotajā daļā minētajai personai (protokolu–lēmumu projektu sagatavošanas izmaksas; vēstuļu sagatavošanas izmaksas; vēstuļu nosūtīšanas izmaksas); √ par atsevišķu Latvijas Administratīvo pārkāpumu kodeksā noteikto darbību, kas saistītas ar uzlikto naudas sodu izpildi (dokumentu paziņošanas izmaksas), veikšanu (paziņojumu sagatavošanas un nosūtīšanas ar elektroniskā pasta starpniecību izmaksas; paziņojumu sagatavošanu vēstules formā un nosūtīšanas personai parastā vēstulē izmaksas);- noteikt nosacījumus samaksas veikšanai CSDD par valsts pārvaldes uzdevumu izpildi;- noteikt vienas tehniskā līdzekļa darbības dienas izmaksu apmēru; - noteikt, ka Valsts policija izdevumus CSDD sedz attiecīgajam saimnieciskajam gadam šim mērķim piešķirto valsts budžeta līdzekļu ietvaros, veicot maksājumus reizi mēnesī par iepriekšējo mēnesi saskaņā ar CSDD sagatavotu rēķinu;- noteikt, ka CSDD nodrošina atsevišķu grāmatvedības uzskaiti ar valsts pārvaldes uzdevumu izpildi saistītajiem izdevumiem; - noteikt, ka saskaņā ar pārskatos sniegto informāciju CSDD naudas plūsmas izpilde ir mazāka nekā attiecīgajam ceturksnim piešķirtais valsts budžeta finansējums, attiecīgi tiek samazināts turpmākajos mēnešos piešķiramā valsts budžeta finansējuma apmērs;- noteikt, ka Iekšlietu ministrija katru gadu līdz 1.martam veic CSDD izdevumu atbilstības pārbaudi par iepriekšējo saimniecisko gadu, ievērojot, ka, lai mazinātu administratīvo slogu, saimnieciskā gada laikā izdevumus pamatojoši dokumenti no CSDD netiek pieprasīti. |
| 3. | Projekta izstrādē iesaistītās institūcijas | Iekšlietu ministrija. |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē:√ valsts pārvaldes deleģēto uzdevumu finansēšanas fotoradaru ieviešanas jomā: Valsts policiju, CSDD;√ jauna valsts pārvaldes uzdevuma deleģēšanas jomā: Valsts policiju, CSDD, personas, kurām piemērots administratīvais sods par pārkāpumiem ceļu satiksmē un kuras noteiktā termiņā nav veikušas tā samaksu (turpmāk – persona).  |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums neietekmē uzņēmējdarbības vidi. Vienlaikus tas attiecas uz diviem komersantiem (valsts kapitālsabiedrībām, kurās visas kapitāla daļas pieder valstij Satiksmes ministrijas personā) – CSDD un VAS “Latvijas pasts” (turpmāk – Pasts). CSDD ieņēmumi saistībā ar Valsts policijas deleģēto jauno valsts pārvaldes uzdevumu (paziņojumu elektronisku nosūtīšanu personām) pieaug, bet Pasta ieņēmumi par Valsts policijas par sniegtajiem pakalpojumiem saistībā ar vēstuļu nosūtīšanu personām samazinās.Tiesiskais regulējums ietekmē:√ valsts pārvaldes deleģēto uzdevumu finansēšanas fotoradaru ieviešanas jomā: Valsts policijas un CSDD administratīvais slogs samazināsies, jo pilnveidoti arī valsts pārvaldes deleģēto uzdevumu līguma nosacījumi, tajā skaitā samaksas kārtība CSDD un atskaitīšanās kārtība par valsts budžeta līdzekļu izlietojumu. Iesaistītā finanšu struktūrvienību personāla darba apjoms samazināsies;√ jauna valsts pārvaldes uzdevuma deleģēšanas jomā: Valsts policijas administratīvais slogs samazinās, jo nav nepieciešams veikt vēstuļu sagatavošanu un nodošanu Pastam. Iesaistītā personāla, kas sagatavoja vēstules, kā arī lietvedības personāla darba apjoms samazināsies. Atbrīvojušies personālresursi tiks novirzīti ar darba apjoma palielināšanos sakarā ar fotoradaru skaita pieaugumu saistīto uzdevumu izpildei (piemēram, no CSDD saņemto protokolu-lēmumu projektu pārbaudei). CSDD administratīvais slogs pieaug nebūtiski, jo paziņojumi tiek sagatavoti un nosūtīti elektroniski.  Personām administratīvais slogs samazinās, jo tās paziņojumus saņems elektroniski, nevis papīra formā. Tas ir ātrāk, ērtāk un drošāk.  |
| 3. | Administratīvo izmaksu monetārs novērtējums | Jauna valsts pārvaldes uzdevuma deleģēšanas jomā: √ administratīvās izmaksas (naudas izteiksmē) gada laikā mērķgrupai, ko veido fiziskas personas, nepārsniedz 200 *euro*, bet mērķgrupai, kuru veido juridiskas personas, – 2000 *euro;*√ Valsts policijas administratīvo izmaksu samazinājumu veido Valsts policijas indikatīvās izmaksas paziņojuma sagatavošanai un nosūtīšanai (detalizētu aprēķinu skatīt likumprojekta “Grozījumi Ceļu satiksmes likumā” (TA-956, atbalstīts 2017.gada 6.jūnija Ministru kabineta sēdē (prot.Nr.29, 25.§) sākotnējās ietekmes novērtējuma ziņojuma (anotācijas) pielikuma 3.tabulā): 2018.gadā – 15 792 *euro*, 2019.gadā – 29 610 *euro*, 2020.gadā – 45 402 *euro*, 2021.gadā – 45 402 *euro.*  |
| 4. | Cita informācija | Nav. |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2018** | Turpmākie trīs gadi (*euro*) |
| **2019** | **2020** | **2021** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 1 218 154 |  | 0 | -188 438 | -415 655 |
| * 1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
* *paziņojumu nosūtīšana*
 | 1 218 154 |  | 0 | -188 438 | -415 655 |
| 1.1.1. *paziņojumu nosūtīšana* | 11 515 |  | 0 | 0 | 0 |
| 1.1.2.*ilgtermiņa saistības* | 1 206 639 |  | 0 | -188 438 | -415 655 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 1 207 551 |  | 798 | -186 728 | -413 945 |
| 2.1. valsts pamatbudžets | 1 207 551 |  | 798 | -186 728 | -413 945 |
| 2.1.1. *paziņojumu nosūtīšana* | 912 |  | 798 | 1710 | 1710 |
| 2.1.2.*ilgtermiņa saistības* | 1 206 639 |  | 0 | -188 438 | -415 655 |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | 10 603 |  | 798 | 1710 | 1710 |
| 3.1. valsts pamatbudžets |  |  | 798 | 1710 | 1710 |
| 3.1.1. *paziņojumu nosūtīšana* | 10 603 |  | 798 | 1710 | 1710 |
| 3.1.2 .*ilgtermiņa saistības* | 0 |  | 0 | 0 | 0 |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  |  |
|  |  |  |  |
| 5. Precizēta finansiālā ietekme: | 10 603 |  | 798 | 1710 | 1710 |
| 5.1. valsts pamatbudžets |  | 798 | 1710 | 1710 |
| 5.1.1. *paziņojumu nosūtīšana* |  | 798 | 1710 | 1710 |
| 5.1.2.*ilgtermiņa saistības* |  | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | ***1. Paziņojumu nosūtīšana*** Detalizētu aprēķinu skatīt likumprojekta “Grozījumi Ceļu satiksmes likumā” (TA-956, atbalstīts 2017.gada 6.jūnija Ministru kabineta sēdē (prot.Nr.29, 25.§) sākotnējās ietekmes novērtējuma ziņojuma (anotācijas) pielikuma 3.tabulā).√ Aprēķini balstīti uz pieņēmumu, ka CSDD nosūtīto paziņojumu kopējais skaits laikposmā no 2018.-2021.gadam – 41 400 (2018.gadā –4 800; 2019.gadā – 9000; 2020.gadā – 13 800; 2021.gadā – 13 800).\_√ Valsts policijas resursi, kas tiks ietaupīti, deleģējot uzdevumu CSDD, tiks novirzīti ar Valsts policijas uzdevumu, kas saistīti ar fotoradaru darbības jomu un protokolu-lēmumu apriti saistītu uzdevumu izpildei sakarā ar ievērojamo darba apjoma pieaugumu (fotoradaru skaita palielinājumu). Saskaņā ar aprēķinu:√ Valsts policijas izmaksas par 1 paziņojuma sagatavošanu un nosūtīšanu ierakstītā vēstulē ar VAS “Latvijas Pasts” starpniecību –**3,29** *euro*;√ Valsts policijas maksa CSDD, ja noslēgts valsts pārvaldes uzdevuma deleģēšanas līgums, par 1 paziņojuma sagatavošanu un nosūtīšanu ar elektroniskā pasta starpniecību – **0,19** *euro*; parastā vēstulē ar VAS “Latvijas Pasts” starpniecību – **0,578** *euro.*Indikatīvs valsts budžeta līdzekļu ietaupījums (aprēķinā pieņemts, ka CSDD paziņojumus nosūta ar elektroniskā pasta starpniecību ar 2018.gadu, kā arī tas, ka Valsts policijas bāzes izdevumi turpmāk ir 2017.gada apmērā, jo, palielinoties ar pasta starpniecību nosūtīto paziņojumu apjomam, būtu nepieciešami papildu valsts budžeta līdzekļi, lai segtu Valsts policijas pieaugošos izdevumus):2018.gadā ­ - 10 603 *euro*2019.gadā – ­ 9805 *euro*2020.gadā- 8893 *euro*2021.gadā- 8893 *euro.*Pieņemts, ka 2017.gadā tiek nosūti 3500 paziņojumi (2016.gadā nosūtīts 2471 paziņojums) un indikatīvie izdevumi:3,29 *euro x* 3500=11 515 *euro.* 1. ***Ilgtermiņa saistības***

 Saskaņā ar likumu “Par valsts budžetu 2018.gadam” un likumu “Par vidēja termiņa budžeta ietvaru 2018., 2019. un 2020.gadam” CSDD izdevumi, kas saistīti ar deleģēto valsts pārvaldes uzdevumu izpildi, izņemot paziņojumu nosūtīšanu, Iekšlietu ministrijas budžeta apakšprogrammai 06.01.00 “Valsts policija” paredzētā ilgtermiņa saistību pasākuma “Ceļu satiksmes pārkāpumu fiksēšanas tehnisko līdzekļu (fotoradaru) darbības nodrošināšana” ietvaros 2017.- 2022.gadam (2015.gadā pakāpeniski uzstādītie 16 fotoradari, 2016.gadā pakāpeniski uzstādītie 24 fotoradari, 2017.gadā pakāpeniski uzstādītie 20 fotoradari, kuru sākotnējais darbības laiks plānots – 5 gadi) plānoti 5 461 983 *euro* apmērā (no tā: fotoradaru darbības nodrošināšanas izmaksas: 3 612 669 *euro*, t.sk. CSDD izmaksas – 487 117 *euro*, ārpakalpojumu izmaksas – 2 954 175 *euro*, plānotā peļņa (5%) – 171 377 *euro;* protokolu-lēmumu (projektu) sagatavošanas un nosūtīšanas izmaksas – 1 849 314 *euro*):2017.gadā – 994 525 *euro* 2018.gadā –1 206 639 *euro* (pieaugums pret 2017.gadu – 212 114 *euro*)2019.gadā –1 206 639 *euro* (pieaugums pret 2018.gadu – 0)2020.gadā –1 018 201 *euro* (samazinājums pret 2018.gadu –188 438 *euro*)2021.gadā –790 984 *euro* (samazinājums pret 2018.gadu –415 655*euro*)2022.gadā – 244 995 *euro*.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija |  Valsts pamatbudžeta ieņēmumi no naudas sodiem, ko uzliek Valsts policija par pārkāpumiem ceļu satiksmē, kas fiksēti ar CSDD piederošajiem fotoradariem un izdevumi ilgtermiņa saistību pasākumam “Ceļu satiksmes pārkāpumu fiksēšanas tehnisko līdzekļu (fotoradaru) darbības nodrošināšana” tiek plānoti likumprojekta par valsts budžetu kārtējam saimnieciskajam gadam un likumprojekta par vidēja termiņa budžeta ietvaru sagatavošanas procesā, ņemot vērā, piemēram, CSDD dividenžu apjomu, kas novirzāms fotoradaru iegādei un uzstādīšanai (iegādājamo fotoradaru skaitu), aktuālos statistikas datus par uzliktajiem naudas sodiem, to apmēru un ieņēmumu apjomu un tendencēm, izdevumu apjomu ietekmējošos faktorus.  |
|  |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti |  Nav. |
| 2. | Atbildīgā institūcija | Iekšlietu ministrija. |
| 3. | Cita informācija | Nepieciešami grozījumi Ministru kabineta 2014.gada 29.jūlija rīkojumā Nr.382 “Par Iekšlietu ministrijas ilgtermiņa saistībām ceļu satiksmes pārkāpumu fiksēšanas tehnisko līdzekļu (fotoradaru) darbības nodrošināšanai”, paredzot svītrot:√ 10. punktu, kurā noteikts, ka ar 2017. gada 1. janvāri Valsts policija veic samaksu Ceļu satiksmes drošības direkcijai par valsts pārvaldes deleģēto uzdevumu izpildi, ievērojot šādus nosacījumus:- samaksas apmēru par tehnisko līdzekļu (fotoradaru) uzstādīšanu un to darbības nodrošināšanu nosaka, ņemot vērā uzstādīto tehnisko līdzekļu (fotoradaru) skaitu, to darbības dienu skaitu (ja tehniskais līdzeklis (fotoradars) ir darbojies vismaz 16 stundas diennaktī) un vienas tehniskā līdzekļa (fotoradara) darbības dienas izmaksas;- samaksas apmēru par informācijas apstrādi transportlīdzekļu un to vadītāju valsts reģistrā, kas saņemta no tehniskajiem līdzekļiem (fotoradariem), un protokolu–lēmumu projektu sagatavošanu un nosūtīšanu Valsts policijai nosaka, ņemot vērā viena protokola–lēmuma projekta sagatavošanas izmaksas (0,57 *euro*) un faktiski sagatavoto protokolu–lēmumu projektu skaitu;- samaksas apmēru par protokolu–lēmumu nosūtīšanu personām, kurām uzlikts administratīvais sods par pārkāpumiem ceļu satiksmē, nosaka, ņemot vērā faktiski nosūtīto protokolu–lēmumu skaitu, vienas vēstules sagatavošanas izmaksas (0,078 *euro*) un valsts akciju sabiedrības "Latvijas Pasts" noteikto attiecīgās vēstules nosūtīšanas pakalpojumu tarifu.(MK [03.01.2017.](https://likumi.lv/ta/id/287870-grozijumi-ministru-kabineta-2014-gada-29-julija-rikojuma-nr-382-par-iekslietu-ministrijas-ilgtermina-saistibam-celu-satiksmes-p...) rīkojuma Nr. 3 redakcijā)√ 11.punktu, kurā noteikts vienas tehniskā līdzekļa (fotoradara) darbības dienas izmaksu apmērs:- ceļu satiksmes pārkāpumu fiksēšanas tehniskajiem līdzekļiem (fotoradariem), kas iegādāti 2015. gadā:• līdz 2017. gada 31. decembrim – 30,60 *euro*;• no 2018. gada 1. janvāra – 39,06 *euro*;- ceļu satiksmes pārkāpumu fiksēšanas tehniskajiem līdzekļiem (fotoradariem), kas iegādāti 2016. un 2017. gadā:• līdz 2017. gada 31. decembrim – 39,99 *euro*;• no 2018. gada 1. janvāra – 48,25 *euro*;- ceļu satiksmes pārkāpumu fiksēšanas tehniskajiem līdzekļiem (fotoradariem), kas iegādāti 2018. gadā, – 48,90 *euro*.*Grozījumu pamatojums*:Ministru kabineta 2016. gada 14. novembrī rīkojuma Nr. 678 “Par konceptuālo ziņojumu “Par valsts akciju sabiedrības “Ceļu satiksmes drošības direkcija” uzstādīto stacionāro fotoradaru darbības rezultātiem, priekšlikumiem par tehnisko līdzekļu (fotoiekārtu vai videoiekārtu) turpmāko izmantošanu un fotoradaru iegādes, uzstādīšanas un darbības nodrošināšanas finansēšanu” 1.4. apakšpunkts, kas paredz, ka tiek atbalstīts konceptuālajā ziņojumā paredzētais normatīvā regulējuma pilnveidošanas risinājuma 1. variants (šā varianta īstenošanai izstrādāts tiesību akta projekts), bet līdz risinājuma 1. varianta ieviešanai - risinājuma 3. variants, kas paredz veikt attiecīgus grozījumus rīkojumā Nr.382, paredzot tajā arī samaksas kārtību atbilstoši atbalstītajam konceptuālā ziņojuma samaksas apmēra noteikšanas 2.A modelim un deleģēto uzdevumu apmaksas kārtības 1. modelim. |

|  |  |  |
| --- | --- | --- |
|

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

 |
|  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par projektu informēta sabiedrība, informāciju publicējot Iekšlietu ministrijas tīmekļa vietnē. |
| 2. | Sabiedrības līdzdalība projekta izstrādē | Projekts 2017.gada 13.novembrī publicēts Iekšlietu ministrijas tīmekļa vietnē.  |
| 3. | Sabiedrības līdzdalības rezultāti | Sabiedrībai viedoklis nav saņemts.  |
| 4. | Cita informācija | Pirms izsludināšanas Valsts sekretāru sanāksmē par projektu viedokli sniegusi Valsts policija un Satiksmes ministrija sadarbībā ar CSDD. Satiksmes ministrijas un CSDD iebildumi izskatīti ar Iekšlietu ministrijas rīkojumu izveidotās Fotoradaru ieviešanas un darbības uzraudzības komitejas sanāksmē. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Valsts policija, CSDD |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē valsts pārvaldes funkcijas un institucionālo struktūru.Jaunu institūciju izveide, esošu institūciju likvidācija vai reorganizācija nav nepieciešama. Valsts policijas cilvēkresursu iesaiste sakarā ar paziņojumu nosūtīšanas uzdevumu deleģēšanu CSDD samazināsies. Atbrīvojušies personālresursi tiks novirzīti ar darba apjoma palielināšanos sakarā ar fotoradaru skaita pieaugumu saistīto uzdevumu izpildei (piemēram, no CSDD saņemto protokolu-lēmumu projektu pārbaudei). CSDD personālresursu noslogojums pieaug nebūtiski, jo paziņojumi tiek sagatavoti un nosūtīti elektroniski.  |
| 3. | Cita informācija | Nav. |

Iekšlietu ministrs Rihards Kozlovskis

Vīza:

Valsts sekretārs Dimitrijs Trofimovs

27.12.2017 15:22

4009

A.Strode, 67219602

 alda.strode@iem.gov.lv